Jens B. Frederiksen
Jens B. Frederiksen er en grønlandsk politiker. Jens B. Frederiksen, der før sin politiske karriere var vicepolitikommissær, blev i 2005 valgt til Landstinget for Demokraatit (Demokraterne). I 2008 blev han sit partis formand, idet han afløste Per Berthelsen.
Han var 2009-2013 vicelandsstyreformand og Naalakkersuisoq (Landsstyremedlem) for boliger, infrastruktur og trafik i en koalition en over midten med IA. Jens B. Frederiksen blev genvalgt 2013, men mistede sin plads i Inatsisartut (Landstinget) ved valget 2014. Frederiksen har siden varetaget ledelsesfunktioner, blandt andet i det kommunalt ejede Nuuk City Development.